google/wiki40b huggingface dataset:
Endosporer

Endosporer er spesielle strukturer som blir dannet inne i bakteriecellene for å beskytte bakteriene ved dårlige tider. Prosessen kalles for sporulation. Sporer er differensierte celler som er veldig resistent mot varme. De er også resistente ovenfor sterke kjemikalier. I jord er det rikelig med bakterier som danner sporer, og en hvilken som helst jordprøve vil inneholder endosporer. Slektene staver/Bacillus og Clostridium er de best studerte artene som danner sporer.
Funnet av endosporer var en viktig oppdagelse fordi det er viktig å vite om varmeresistende former for bakterier ved sterilisering av utstyr. Det er ikke bare bakterier som danner sporer, men de bakterielle sporene er unik i at de tåler høye temperaturer. Foruten å tåle varme, tåler endosporene tørking, radioaktivitet, syrer og andre sterke kjemikalier. De kan være sporer og være uvirksom i en ekstremt lang tid.
Strukturen til sporene er overveldende forskjellig fra selve cellen. Strukturen til sporene er mye mer kompleks i det at de har flere lag som man ikke finner i cellen. En kjemisk substans som er karakteristisk for endosporer er dipicolinsyre og finnes ikke i bakteriecellene. Dette stoffet har blitt funnet i alle endosporene som har blitt undersøkt og finnes i kjernen. Sporene har og en høy konsentrasjon av kalsiumioner som er kombinert med dipicolinsyren. Denne kalsium-dipicolinsyren står for omtrent 10% av tørrvekten til sporene.
Gao Kegong

Gao Kegong (forenklet kinesisk: 髙剋恭, tradisjonell kinesisk: 高克恭, pinyin: Gaō Kègōng, Wade-Giles: Kao K'o kung) (født 1248, død 1310) var en kinesisk maler født under Yuan-dynastiet som var kjent for sine landskapsmalerier.
Han var en god venn og kollega av Zhao Mengfu, og maleriene hans viser en artistisk kombinasjon mellom Han og andre minoriteter under Yuan-dynastiet.
Sultartangi vannkraftverk

Sultartangi vannkraftverk er en demning med et vannkraftverk i elva Tungná på Island. Dette anlegget har en totalt installert effekt på 120 MW, og stod ferdig utbygd i 2000, etter tre års byggearbeider.
Megasoma thersites

Utseende

En middelsstor til stor (ca. 30 millimeter), kraftig bille, en av den mindre artene i slekten Megasoma. Kroppsformen er bred og litt avflatet. Kroppen er svart, men nokså tett kledt med gulaktige hår. Beina er middels alnge, kraftige, leggene (tibiae) med skarpe pigger på yttersiden. Hannen har et nokså langt, oppoverkrummet horn i pannen, dette er gaffeldelt i spissen og griper an mot et lignende, nedoverbøyd horn på pronotum, dessuten har den er fremoverrettet pigg på hver side av pronotum. Hunnen mangler disse hornene, men i motsetning til de større Megasoma-artene er hun ikke vesentlig mindre enn hannen.

Levevis

Hannene bruker hornene på hodet og pronotum til å kjempe med hverandre om hunnene, eller kamp om føderessurser.
Denne arten lever i tørre områder, de voksne kan gnage på barken av busken "palo verde" (Parkinsonia, erteblomstfamilien).

Utbredelse

Arten finnes i Baja California, Mexico.
Villa Klein

Villa Klein er et bolighus i Halden tegnet av Arne Korsmo og Terje Moe. Det ble oppført i 1960 av daværende direktør ved Cathrineholm, Gunnar Klein. Boligen har en svært anonym fasade mot adkomstvei, med en inngangsdør og svært få vinduer, mens det er benyttet store vindusflater i bakkant ut mot Iddefjorden, Sverige og Halden.
Sangri

Sangri (tibetansk: སྣེ་གདོང་རྫོང་ Wylie: sang ri rdzong; kinesisk: 桑日县; pinyin: Sāngrì Xiàn) er et fylke i prefekturet Shannan i den autonome region Tibet i Folkerepublikken Kina.
Befolkningen var på 15 470 innbyggere i 1999.
Tess Merkel

Biografi

Under oppveksten i Nyköping var Merkel svært aktiv i den lokale underholdningen. Hun spilte med i flere musikaler produsert av NYMOS, Nyköpings musikal- och operettsällskap, bl.a. i Godspell av Stephen Schwartz og i Kungen och strykpojken av Maria Gripe.
Tess har jobbet på Wallmans salonger, koret for artisten Jessica Folcker, koret i Melodifestivalen (Svensk Grand Prix) (1993, 1997 och 2000) og jobbet som showprodusent på Golden Hits.
Merkels store gjennombrudd kom med pop-disco gruppen Alcazar, hvor hun er en av fire medlemmer. Deres første hit "Crying at the discoteque" (2000, 2001) ble en stor hit i flertallet land i europa, i tillegg til latinamerikanske land. Med tre album, og 13 singler, hvorav et flertall solgte til gull eller platina opplevde Tess Merkel store fremaganger med Alcazar, ikke bare ute i europa, men også i hennes hjemland Sverige.

Annet

2006 gjestespilte hun på The Poodles album «Metal Will Stand Tall »i en duett med vokalisten Jakob Samuel på titelmelodien. Denne sangen ble også sluppet som singel.
I september 2006 deltok Merkel i European Poker Tour, EPT, i Barcelona.
Høsten 2006 var Tess Merkel pogramleder for den nordiske finalen av Melodi Grand Prix junior.
Tess Merkel har dubbet flere barnefilmer.

Privat

Tess bor i Stockholm, og er samboer med Greger Andersson. Sammen har de sønnen Neo (født 2003) og datteren Minya (født 2007).
Yueqing

Yueqing (kinesisk: 乐清; pinyin: Yuèqīng) er et byfylke i provinsen Zhejiang i Folkerepublikken Kina. Det ligger i byprefekturet Wenzhou.
Befolkningen var på 1 138 793 innbyggere i 1999.

Kulturminner

Nange-pailouen (Nange pailou qun, 南阁牌楼群) og Gao-klanens graver (Gaoshi jiazu mudi, 高氏家族墓地) er oppførte på Folkerepublikken Kinas liste over kulturminner.

Jernbane

Høyhastighetsbanen Ningbo–Taizhou–Wenzhou-banen går gjennom området.

Vei

Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Scandinavia 3

Scandinavia 3 er et musikkalbum med Scandinavia, utgitt i 1992.
Port au Port-halvøya

Port au Port-halvøya  er ei halvøy på vestkysten av øya Newfoundland, Canada. Halvøya har form som en trekant og kystlinje på 130 kilometer. Port au Port-halvøya er forbundet med Newfoundland ved et smalt eid der det lille stedet Port au Port ligger på Newfoundland-sida. Øst for halvøya på nordsida av eidet ligger Port au Port-bukta, øst og sør for eidet St. Georg-bukta.
Kjartan Eide

Liv og virke

Eide er utdannet med hovedfag og har arbeidet som høgskolelektor på Norsk Reiselivshøyskole.
I 1990 studerte han tysk grunnfag ved Universitetet i Oslo. Her møtte han Kjetil Hasselberg som tok over undervisningen av et av kursene. De fant tonen, og året etter studerte de engelsk sammen. I dag bor Eide på Bekkelaget i Oslo. Han er gift med to barn.
Fra 1999 arbeidet Eide og Hasselberg med ulike ideer for TV-show, og i 2001 opptrådte de første gang sammen på TV i «Senkveld med HC og Tommy» på TV2. De hadde innslag med skjult kamera stunts. Dette ble deres første betalte jobb som komikere.

Antimobbing

I 2004 tok Eide og Hasselberg et standpunkt mot en humortrend med Torsdagsklubben i spissen, der komikere ble beskyldt for å drite ut andre i sitt arbeid med å skape underholdning. Hasseberg fortalte om sin egen fortid som mobbeoffer, og kritiserte en form for humor som han mente var med på å legitimere en mobbekultur blant skoleelever. Etter mobbeutspillet ble komikerlærerne Hasselberg og Eide sendt rundt i norske skoler med en antimobbekampanje som varte i to år.
Høsten 2007 startet Hasselberg og Eide et sceneshow på Christiania Theater kalt «The all right show».
Eide har også startet opp «Trivselsprogrammet]», et program hvor elevvalgte, mobbefrie trivselsledere legger til rette for aktiviteter i friminuttene.

Kjetil og Kjartan show

I februar 2003 ble Eide og Hasselberg kjøpt av TV2 og Kjetil og Kjartan show fikk sin TV-premiere.
Trekantfart

Trekantfart, trekanthandel eller triangelfart betyr at skip trafikkerer en trekantrute, men begrepet brukes som regel om en bestemt trekantrute i Atlanterhavet, 1700-tallets fart mellom Europa, Afrikas vestkyst og Karibia. Denne type skipsfart og handel ble drevet av de fleste europeiske sjøfartsnasjoner. Mer konkret gikk denne farten ut på å transportere varer fra Europa til Vest-Afrika for salg der, kjøpe slaver som ble transportert over Atlanterhavet til Karibia eller andre steder i Sør- eller Nord-Amerika (se den transatlantiske slavehandelen), og så transportere sukker, bomull, tobakk, fargetre, mahogny m.m. hjem til Europa. For skipene hadde denne farten to fordeler. Det ene var at man seilte med naturkreftene vind og strøm hele veien rundt, passatvinden mot Afrika, med den ekvatoriale strøm vestover mot Amerika og med vestavinden og Golfstrømmen tilbake til Europa. Den andre fordelen var at man hadde last hele veien rundt i trekanten, det ga fortjeneste og man slapp å ta ombord ballast av sand og jord. Det var imidlertid også en mengde skip i dette handelssystemet som spesialiserte seg på enkelte ruter; særlig kunne dette være aktuelt for skip som ble brukt i transatlantisk slavehandel. Enkelte av disse skipene ble så "ødelagt" av slavenes etterlatenskaper (o.a.) under transporten at de knapt var brukbare til annet. Et viktig poeng var også at slike skip fikk et negativt rykte etter hvert som motstanden mot slavehandelen begynte å spre seg på slutten av 1700-tallet.
Av europeiske byer som særlig er forbundet med trekantfarten er Liverpool den viktigste. 
Danmark-Norge gjorde seg også gjeldende i denne farten, med Vestindisk-guineisk Kompagni i København, handelsfort på Gullkysten og kolonier med sukkerplantasjer i Karibia, Saint Croix, Saint Thomas og Saint John. Det danske slaveskipet «Fredensborg» forliste 1. desember 1768 ved Tromøy utenfor Arendal etter å ha gjennomført nesten en hel runde i trekantfarten. Vraket ble funnet av dykkere i 1974. En av dykkerne, Leif Svalesen har seinere arbeidet med å dokumentere skipets virksomhet og sammenhengen det inngikk i.
Trekanthandelen over Atlanterhavet illustrerer hvordan Europa, Afrika og Amerika ble vevd tett sammen i et økonomisk verdenssystem. Men den atlantiske trekanthandelen hadde også sine forbindelser til Asia. Fra India hentet britiske skip bomullstøyer for videre salg i Afrika, ettersom det ikke var noe annet sted i verden hvor det det ble lagd så gode og billige stoffer. Og uten sølv fra Mexico og Bolivia ville ikke europeiske land hatt penger til å kjøpe varer for i Kina.
Hodesett

Et hodesett er hodetelefoner som i tillegg har en mikrofon. Mikrofonen henger som regel enten fast på ledningen eller på en arm som stikker ut fra den ene øreklokken, da som oftest på den venstre siden av hodesettet. Hodesett blir brukt til datamaskiner, mobiltelefoner, og i noen sjeldne tilfeller til digitale lydavspillere.

Mobiltelefoner

Hodesett til mobiletelefoner blir ofte kalt håndfri eller handsfree (fra engelsk), og det følger som regel med en enkel håndfri til de fleste mobiltelefoner i form av hodetelefoner med en mikrofon på ledningen. På smarttelefoner blir det som regel brukt 4-pins 3,5 mm minijack (TRRS) for tilkobling av hodesett.
Det er også utbredt med Bluetooth-hodetelefoner til mobiler, som helt siden versjon 1.1 har kunnet overføre samtaler samt spille mange musikk- og videoformater. Lyden blir likevel ikke spilt av i stereo med mindre både mobil og hodesett har A2DP-profilen.

Konkurrerende industristandarder

Når det kommer til produksjon av 4-pins 3,5 mm minijack har det vært to konkurrerende industristandarder, OMTP og CTIA, men fra 2012 har mobilprodusentene stort sett samlet seg rundt Apple sin CTIA-kobling som nå holder på å bli bransjestandard. Tidligere har det derfor vært kompatibilitetsproblemer med å bruke Apple og andre mobilprodusenter sine håndfrisett om hverandre, men problemet kan løses ved å kjøpe en overgang som fungerer begge veier ved å bytte om de to innerste delene av pluggen.

Apple-patent

De fleste TRRS-håndfrisett har en knapp som brukes til å svare på anrop, og den fungerer ved at man kortslutter et av de andre signalene (enten lyd eller mikrofon) mot jord. Apple fant i tillegg en måte å integrere flere funksjoner på ved å legge inn forskjellige motstander mellom de ulike knappene og jord, slik at man for eksempel kan bytte mellom sanger. Apple tok patent på bruken av motstander til hodesett-kontroll, men andre står ellers fritt til å bruke CTIA-koblingsskjemaet.
Jasper County (Iowa)

Navn

Fylket er oppkalt etter sersjant William Jasper fra den amerikanske uavhengighetskrigen.
Okukiyotsu vannkraftverk

Okukiyotsu vannkraftverk er et vannkraftverk ved Futai-demningen nær Yuzawa helt sør i prefekturet Niigata i det nordvestlige Honshu, Japan. Anlegget drives som pumpekraftverk for kraftproduksjon fra to reservoarer i elva Uone, ei sørvestlig sideelv til Shinano. 
Installert effekt er om lag 1 000 – 1 040 MW fordelt på tre turbiner, og anlegget drives av selskapet Electric Power Development Company. Det ble tatt i bruk i 1996.
Futai-demningen er en steinfyllingsdam, og demmer opp reservoaret umiddelbart ved kraftstasjonen. Ved samme demning ligger også kraftverket Okukiyotsu II, som har en installert turbinkapasitet på 600 MW, fordelt på to turbiner. Dette anlegget er nyere enn Okukiyotsu I-kraftstasjonen.
Fallhøyden (hydraulig head) er på 470 meter.
Prochelyna

Utseende

Middelsstore, brede, noe matte, gråsvarte oldenborrer. Antennene er ni-leddete med en vifte av seks lange blader.

Utbredelse

Slekten er utbredt i Western Australia.
Nordsalten

Nordsalten, eller Nord-Salten, er en fjord på østsiden av Kvingra i Nærøy kommune, Nord-Trøndelag. Fjorden strekker seg 10 km sørøstover og senere nordøstover til Rødseidet i bunnen av fjorden.
Fjorden har innløp mellom Eidshaug i vest og Måneset i øst. Fra Eidshaug går det ferje ut fjorden og nord til Gjerdinga. Litt inn i fjorden ligger Straumsøya og over her går det bru mellom Kvingra og fastlandet via Fv543. Ved Dyrneset snur fjorden nordøstover. De to vågene Liavågen og Storbukta går derimot sørover fra Dyrneset og ved Storbukta går kanalen Remmastrauman sørover til fjorden Sørsalten. Nordsalten fortsetter nordøstover til Rødsbotnet. Like ved innløpet til Rødsbotnet går også Fjalbotnet østover og Ramfjordbotnet sørover.
Remmastrauman ble gravd ut i perioden 1886-88, for å skape farbar vei for båter fra Nordsalten til Sørsalten, og derved lette kommunikasjonen mellom de ulike delene av kommunen.
Fv525 går langs den indre delen av Nordsalten.
Bootsektor

Bootsektor, eller bootblokk, er en region på et platelager, en diskett, optisk disk eller annet lagringsmedium som inneholder maskinkode som kan lastes inn i hovedminne av datamaskinens innebygde firmware. Kodens formål er å muliggjøre oppstartsprosessen ved å laste et dataprogram inn i hovedlageret fra samme lagringsmedium. Dette programmet er vanligvis operativsystemet. Lagringsstedet og størrelsen på bootsektoren er avhengig av datamaskinens konstruksjon.
På IBM PC-kompatible maskiner velger BIOS et bootmedium, og kopierer deretter den første sektoren fra dette mediet til arbeidsminnet ved minneadresse 0x7C00. På andre systemer kan prosessen være helt annerledes.
Fazil

Handling

Fabienne er en enkel fransk jente som gifter seg med en arabisk prins.

Bevaringsstatus

Filmen er bevart.
DreamWorks

DreamWorks Animation

DreamWorks Animation SKG, Inc. ble i 2004 skilt ut som et eget selskap.
Dreams of Pyramids

Dreams of Pyramids er et musikkalbum med Erik Wøllo, utgitt i 1984.
Garafiri vannkraftverk

Garafiri vannkraftverk er det største vannkraftverket i Guinea, og er lokalisert i elven Konkoure nær Souapiti. Anlegget ble påbegynt omkring 1999 og stod ferdig i 2002, og yter 75 MW fordelt på 3 x 25 MW turbiner. Teknologien er fransk og anlegget er statlig.
Demningen er i betong men hovedanlegget er en steinfyllingsdam. Reservoaret kan lagre inntil 1,6 mrd m³ (1,3 km³) vannmasser.
Valpesyke

Valpesyke, hvalpesyke eller distemper (CDV) er en svært smittsom sykdom som forekommer blant hundedyr. Sykdommen forårsakes av et RNA-virus i slekten Morbillivirus, som er hjemmehørende i familien Paramyxoviridae. Derfor kalles det også paramyxovirus. Sykdommen er verdensomspennende og en av de mest alvorlige virussykdommene hos hunder – med høy dødelighetsprosent. Valper under seks måneder er mest utsatt, men sykdommen kan ramme hunder i alle aldere og ha fatale følger. Vaksine forebygger.

Forekomster

Sykdommen forekommer sjelden i Norge fordi vi vaksinerer. Det har vært større og mindre utbrudd av sykdommen i våre naboland. I 1994/1995 døde bl.a. flere hundre hunder av valpesyke i Finland.
I 2013 ble det registrert et tilfelle i Hedmark fylke i Norge. Dette er det første registrerte tilfellet i Norge siden 1970-årene.

Symptomer

Få dager (4-7 dager) etter smitte får hunden høy feber uten andre tegn på sykdom. Etter et par dager med feber blir gjerne temperaturen normal igjen, og vil holde seg slik i 1-2 uker. Deretter kommer en ny temperaturstigning, samtidig som hunden får betennelse i øynene (konjunktivitt) med utflod og utflod fra nesen. Hoste, diaré, oppkast, manglende matlyst, dehydrering (uttørring) og vekttap er også vanlige symptomer hos hunder med akutt valpesyke. Ofte får de også sekundære bakterieinfeksjoner.
Hunder kan også utvikle senskader, som muskelrykninger, kramper, ukoordinerte bevegelser, unormale fryktreaksjoner og blindhet. Ofte opptrer slike nervøse symptomer flere uker eller måneder etter at hunden er kvitt de akutte symptomene. Selv etter milde former kan det oppstå neurologiske senreaksjoner. I mange tilfeller må hunden da avlives.
Selkupere

Selkupere eller ostjaksamojeder er et samojedisk urfolk som holder til nord i Russland. De lever i områdene Tomsk oblast, Krasnojarsk kraj, Jamalo-Nenetsk og Nenetsk.
Selkupere deles inn i tundra-selkupere (nordlig populasjon) og skogs-selkupere (sørlig populasjon). De snakker selkupisk og talte 4 249 personer ved folketellingen i 2002.
Helan

Kulturminner

Tvillingpagodene i Baisikou og relieffbildene i Helanfjellene er oppført på Folkerepublikken Kinas liste over kulturminner.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Abbas II (Persia)

Bakgrunn

Abbas II ble født i Qazvin med navnet Sultan Muhammad Mirza. Han var sønn av sjah Safi I og en tsjerkessisk kvinne, Anna Khanum. Han var den eldste av fem brødre. Ikke meget er kjent om  Muhammad Mirzas ungdomsår, foruten at han tilbragte den i safavidenes harem og fikk privatundervisning av sin mentor Rajab Ali Tabrizi. Han lærte fikk også undervisning i statsskikk av to adelsmenn ved navn Muhammad-Ali Beg og Jani Khan Shamlu.
Greve av Nantes

Greve av Nantes var en adelstittel i middelalderen for det opprinnelige frankiske herskerne av franske byen Nantes og det tradisjonelle området rundt under karolingerne. Deres landområde i det vestlige Frankrike ved elven Loire og rundt 50 km fra atlanterhavskysten fungerte som et grenseområde mot bretonerne i særlig Vannes. På midten av 800-tallet ble landet til sist erobret av bretonerne og tittelen ble en subsidiær eller tilleggstittel for de bretonske herskerne.
Cimicomorpha

Levevis

Flere av tegene i gruppen Cimicomorpha suger kroppsveske eller blod fra andre dyr. 
Bladtegene (Miridae) lever av plantesaft.
Cimicomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.
Fylkesvei 5170

Fylkesveg 5170 går mellom Dolvik og Sandsli i Bergen kommune. Veien er 2,8 km lang.
Frem til 2019 hadde veien betegnelsen Fv171.
Québecs nasjonalorden

Québecs nasjonalorden (fransk: Ordre national du Québec) er en canadisk orden som tildeles av provinsen Québec. Den ble innstiftet 20. juni 1984. Ordenen tildeles for fremragende bidrag innen vitenskap, teknologi, kunst og sosialt arbeid i eller utenfor Québec. Tildeling skjer ved regjeringen i provinsen Québec.

Bakgrunn

Québecs nasjonalorden har sin bakgrunn i en tidligere utmerkelse, Québecs fortjenstorden for landbruk opprinnelig innstiftet i 1925 på grunnlag av den eldre Fortjenstmedaljen for landbruk. Québecs fortjenstorden for landbruk hadde den franske Ordenen for landbruksfortjenester som forbilde. I 1928 ble en fortjenstorden for skolevesenet innstiftet. Tildeling av denne ordenen opphørte på 1960-tallet.
Québecs nasjonalorden var den første provinsordenen som ble anerkjent av de føderale myndighetene i Canada. Det skjedde i 1991. Provinsordnenes innbyrdes rangrekkefølge bestemmes av tidspunktet for føderale godkjennelse. Québecs nasjonalorden rangerer derfor fremst av provinsordenene, men etter Canadas nasjonale ordener, der Canadaordenen er den fremste. Ordenen er den eneste av de canadiske provinsordrene som bærer betegnelsen nasjonalorden.

Insignier

Ordenstegnene for Québecs nasjonalorden varierer etter grad. Ordenstegnet for riddere består av en rund medaljong i sølv som bærer et kors med motiv av St. Lawrence-elvens utløp, samt en heraldisk lilje. Liljen er et nasjonalsymbol som også er å finne i Québecs flagg. Ordenstegnene for storoffiserer og offiser består av korset uten medaljongen og er i gull for den høyeste graden, i gull og sølv for den lavere. Motivet er også her St. Lawrence-elvens løp med den heraldiske liljen i elvemunningen. Liljen er i hvit emalje for storoffiserer, i sølv for offiserer. Baksiden bærer innskriften «HONNEUR AU PEUPLE DU QUÉBEC», som er ordenens motto. Ordenstegnene er opphengt i bånd i fargene blått og hvitt, Québecs nasjonalfarger.
Ordenstegnene for Québecs nasjonalorden er designet av Madeleine Dansereau.

Tildeling

Tildeling av Québecs nasjonalorden skjer etter åpen nominasjon. Nominasjoner behandles av et ordensråd på ni medlemmer, alle selv innehavere av ordenen. Tildeling avgjøres deretter av provinsregjeringen ved statsministeren i provinsen Québec. Québecs nasjonalorden er den av provinsordenene som tildeles hyppigst. Vanligvis foretas det årlig tre utnevnelser til storoffiser, ti til offiser og femten til riddere. Også utlendinger kan utnevnes til Québecs nasjonalorden. Tildeling kan skje posthumt.
Blant utenlandske mottakere er Jacques Chirac, Vaira Vike-Freiberga, Edmund Stoiber og Gérard Depardieu.
Jimmy Durmaz

Landslagskarriere

Durmaz debuterte for Sveriges A-landslag 8. februar 2011, da han ble satt inn i en kamp mot Kypros.
Han ble tatt ut i Sveriges EM-tropp til EM i Frankrike 2016.
Han ble tatt ut i Sveriges tropp til VM i fotball 2018 i Russland.
Daniel Negreanu

Oppvekst og familie

Daniel Negreanus foreldre, Annie og Constantin, flyttet til Canada fra Romania 1967. Like før eksamen fra high school hoppet Daniel av, begynte livet som pokerspiller og lette etter illegale spill i byen. Mens Daniel fortsatt bodde i Toronto, traff han Evelyn Ng, og de ble senere kjærester. Etter at han 21 år gammel hadde greid å bygge seg opp kapital, flyttet Daniel til Las Vegas for å oppfylle drømmen om å bli pokerproff.

Pokerkarriere

Frem til 2004 ble Daniel Negreanu den yngste spilleren noensinne som har vunnet en VM-konkurranse. Bare 23 år gammel vant han sin første WSOP-turnering, "$2 000 Pot Limit Hold'em event". Siden har han vunnet mange turneringer og tjent millioner.
I 2004 ble han kåret til årets spiller av både World Series of Poker og Card Player Magazine.
Anfo (Lombardia)

Befolkningsutvikling

Tall fra ISTAT